I 1903 ble Sæle kirke bygd, og denne ble hovedkirke i sognet. Det siste konfirmantkullet på nesten hundre år ble derfor konfirmert i Kvamsøy kirke i 1904. Ikke før i 2000 var det igjen konfirmasjon i kirken. Da ble en konfirmant konfirmert i kirken. Denne konfirmanten var også døpt i kirken. Kirken har bare to faste gudstjenester i året; en i mai og en på olsok. Ellers er kirken brukt til en og annen begravelse.